EkBass/fiwiki-20250220-pages-articles huggingface dataset:
Sakarahanhikki

Sakarahanhikki (Potentilla subarenaria) on eurooppalainen sormihanhikkilaji. Suomessa lajia tavataan harvinaisena lähinnä Ahvenanmaalta. Suomessa laji on rauhoitettu.Ympäristöministeriö: Luonnonsuojeluasetuksessa rauhoitetut lajit Viitattu 1.7.2009. == Ulkonäkö ja koko == Monivuotinen sakarahanhikki on suikerteleva ja juurehtiva. Sen haarat ovat puutuneita ja kasvavat 5–15 cm pitkiksi. Kasvilla on sekä kukattomia että kukallisia lehtiruusukkeita. Ruohomaiset kukintohaarat ovat 5–10 cm korkeita, pystyjä tai kohenevia ja suorakarvaisia. Aluslehtien lapa viisisorminen, ylempien lehtien lapa kolmisorminen. Lehdykät ovat kärkipuolelta hammaslaitaisia, vastapuikeita ja molemmin puolin karvaisia. Täysin keltaisten kukkien terälehdet ovat verholehtiä pidempiä. Sakarahanhikki kukkii touko-kesäkuussa.Retkeilykasvio 1998, s. 256. Sakarahanhikki muistuttaa hyvin läheisesti samoilla kasvupaikoilla esiintyvää pikkuhanhikkia (P. tabernaemontani, aikaisemmin P. neumanniana) ja niitä on toisinaan erittäin hankala erottaa toisistaan niiden monimuotoisuuden takia. Lajit ilmeisesti myös risteytyvät keskenään, vaikka ne pääasiassa lisääntyvätkin kasvullisesti.Kasviatlas 2008, hakuavain sakarahanhikki Viitattu 1.7.2009Kettunen 1997 (A), s. 216.Kettunen 1997 (B), s. 219. == Levinneisyys == Sakarahanhikkia tavataan ainakin Keski-Euroopan itäosista, Latviasta, Virosta, Tanskasta ja Ruotsista. Levinneisyysalue on kuitenkin huonosti tunnettu lajin määritysvaikeuksien takia. Suomessa lajia tavataan lähinnä Ahvenanmaalta ja Varsinais-Suomen saaristosta. Muutamia hajahavaintoja tunnetaan myös muualta Manner-Suomesta.Kasviatlas 2008: Sakarahanhikin levinneisyys Suomessa Viitattu 1.7.2009. Sakarahanhikki lienee pikkuhanhikin tapaan Suomessa muinaistulokas, ja sen tunnetut esiintymät ovat lähinnä vanhojen merireittien varsilla. == Elinympäristö == Sakarahanhikki on kalkinsuosija. Suomessa sitä tavataan kalkkipitoisilla, kuivilla kalliokedoilla tai simpukkamaakedoilla. Lajin menestymisen edellytyksenä on kasvupaikkojen laidunnus, jotta kilpailevat kasvilajit pysyvät matalina. Laidunnuksen loppuminen onkin suurin uhka sakarahanhikkiesiintymille. == Lähteet == * Kettunen, Taina: Pikkuhanhikki. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 216. (A) * Kettunen, Taina: Sakarahanhikki. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 219. (B) * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2008: Sakarahanhikin levinneisyys Suomessa *Den virtuella floran: Sakarahanhikki (Potentilla subarenaria) Luokka:Sormihanhikit Luokka:Suomen vaarantuneet kasvit
Marie-Pierre Kœnig

Marie-Pierre Joseph-François Kœnig (10. lokakuuta 1898 Caen - 2\. syyskuuta 1970 Neuilly-sur-Seine) oli ranskalainen upseeri ja poliitikko, joka nousi toisen maailmansodan aikana kenraali de Gaullen Vapaan Ranskan joukkojen yhdeksi tärkeimmistä komentajista. Kœnig toimi sodan alussa kapteenina Ranskan Norjassa olleissa joukoissa. Sen jälkeen hän palveli vuodesta 1941 Lähi-idässä ja Egyptissä, josta siirtyi Dwight D. Eisenhowerin johtamaan liittoutuneiden päämajaan. Vuonna 1944 hänestä tuli Isossa-Britanniassa olevien ranskalaisten joukkojen ja vastarintaliikkeen joukkojen komentaja. 21. elokuuta 1944 hänet nimitettiin Pariisin sotilaskuvernööriksi. Vuosina 1945–1949 Kœnig toimi Ranskan Saksassa olevien miehitysjoukkojen komentajana ja vuosina 1949–1951 Ranskan Pohjois-Afrikan joukkojen ylitarkastajana. Vuonna 1951 jäätyään eläkkeelle sotilasuralta hänet valittiin Ranskan kansalliskokoukseen. Kœnig toimi kahteen otteeseen puolustusministerinä: Pierre Mendès Francen hallituksessa 19. kesäkuuta 1954 – 14. elokuuta 1954 sekä Edgar Fauren hallituksessa 23. helmikuuta 1955 – 6. lokakuuta 1955. Vuonna 1984 Kœnig sai postuumisti Ranskan marsalkan arvon. == Lähteet == == Aiheesta muualla == Luokka:Ranskan marsalkat Luokka:Ranskan puolustusministerit Luokka:Ranskan vastarintaliikkeen henkilöt Luokka:Vuonna 1898 syntyneet Luokka:Vuonna 1970 kuolleet
Kultainen joukkue

thumb|right|150px|Kultaisen joukkueen muistomerkki Szegedissä. Kultainen joukkue () on Unkarin jalkapallomaajoukkueesta käytetty nimitys 1950 –luvulla. Kultaisen joukkueen aikakausi katsotaan päättyneeksi Unkarin kansannousuun 1956. Kultainen joukkue saavutti aikanaan yhden olympiakullan Helsingin olympialaisista sekä MM-hopeaa Sveitsin MM-kilpailuissa. Kultaisen joukkueen saavutuksiin voidaan myös lukea voitto Englannista 26. marraskuuta 1953: Englanti kärsi ensimmäisen kerran tappion omalla maaperällään. Joukkue voitti vuonna 1955 Suomen tämän kotikentällä 1–9.Unelmalohkon ABC (Ilta- Sanomat/Urheilu 25.2.2014, s. 2) Kultaisen joukkueen valmentajana toimi Gusztáv Sebes. ==Kokoonpano== * József Bozsik * László Budai * Jenő Buzánszky * Zoltán Czibor * Gyula Grosics * Nándor Hidegkuti * Sándor Kocsis * Mihály Lantos * Gyula Lóránt * Ferenc Puskás * József Zakariás ==Olympialaiset 1952== Helsingin olympialaisissa Kultainen joukkue oli ylivoimainen päästäen vain kaksi maalia ja tehden 20 maalia viidessä ottelussa. Loppuottelussa Unkari kohtasi Jugoslavian. Unkari voitti finaalin lopulta 2–0. ===Unkarin ottelut olympialaisissa 1952=== ==Maailmanmestaruuskilpailut 1954== Sveitsin MM- kilpailuissa Unkari oli suurin ennakkosuosikki. Joukkue oli viime vuodet kulkenut voitosta voittoon ja vasta Länsi-Saksa pystyi katkaisemaan Unkarin 31 peräkkäisen tappiottoman ottelun putken loppuottelussa. ===Unkarin ottelut MM- kilpailuissa 1954=== ==Lähteet== Luokka:Unkarin jalkapallo
Heinrich Wölfflin

Heinrich Wölfflin (21. kesäkuuta 1864 - 19\. heinäkuuta 1945) oli kuuluisa sveitsiläinen taidehistorioitsija, jonka vastakohtapareihin perustuva luokittelu vaikutti suuresti taideteosten formalistisen tulkintamallin muotoutumiseen 1900-luvulla. Muutenkin hänen vaikutuksensa myöhempään taideteosten ja niiden tyylin analysointiin oli huomattava.Taiteen pikkujättiläinen, s. 826. WSOY, 1995. ISBN 951-0-16447-X Pääteoksessaan Kunstgeschichtliche Grundbegriffe (suomeksi Taidehistorian peruskäsitteet - ei käännetty) vuodelta 1915 Wölfflin esitteli viisi perustavaa vastakohtaista käsitepariaan: lineaari maalauksellinen pinta syvyys suljettu avoin muoto moninaisuus ykseys selkeys epäselvyys Taiteen pikkujättiläinen, s. 826. WSOY, 1995. ISBN 951-0-16447-X Vastakohtaparien vaihtelu oli Wölfflinin mukaan luonnonlain kaltaista. Analyysimallin inspiraatio olikin tullut luonnontieteestä. Wölfflin sovelsi vastakohtien teoriaansa renessanssin ja barokin taiteeseen. Hän oli kiinnostunut universaalin historiakäsityksen luomisesta ja formaalisesta tyylihistoriasta. Wölfflin puhui myös esittämismuodoista ja 'optisista mahdollisuuksista', jotka hänen mukaansa ovat rajattuna palettina kunakin aikakautena ihmisen käytössä. Taiteen pikkujättiläinen, s. 826. WSOY, 1995. ISBN 951-0-16447-X ==Teoksia== *Renaissance und Barock 1888 *Die Klassische Kunst 1898 *Kunstgeschichtliche Grundbegriffe 1915 ==Katso myös== Formalismi == Lähteet == Luokka:Taidehistorioitsijat Luokka:Sveitsiläiset tieteilijät Luokka:Vuonna 1864 syntyneet Luokka:Vuonna 1945 kuolleet
Ben Johnson

Ben Johnson voi tarkoittaa seuraavia henkilöitä: * Ben Johnson, yhdysvaltalainen jääkiekkoilija * Ben Johnson, yhdysvaltalainen näyttelijä * Ben Johnson, kanadalainen pikajuoksija * Ben Johnson, yhdysvaltalainen poliitikko * Ben Jonson, englantilainen runoilija ja draamakirjailija.
Ronnie Biggs

Ronald ”Ronnie” Arthur Biggs (8. elokuuta 1929 – 18. joulukuuta 2013) oli brittiläinen rikollinen, joka tuomittiin osallisuudestaan vuoden 1963 suureen junaryöstöön 30 vuodeksi vankilaan. Hän pakeni vankilasta vuonna 1965 ja vietti yli 30 vuotta paossa, kunnes antautui vapaaehtoisesti vuonna 2001. == Junaryöstö ja pako == Biggs ryösti usean muun kanssa 2,6 miljoonaa puntaa Glasgow’sta Lontooseen matkalla olleesta postijunasta vuonna 1963. Vuonna 1964 hänet tuomittiin 30 vuoden vankeuteen, mutta kärsittyään rangaistuksestaan vain noin vuoden hän pakeni heinäkuussa 1965. Ensin Biggs matkusti Pariisiin, missä hän hankki uuden henkilöllisyyden ja kävi plastiikkakirurgilla. Vuonna 1970 hän muutti Adelaideen, Australiaan. Siellä Reutersin toimittaja tunnisti Biggsin ja hän pakeni laivalla Panaman kautta Brasiliaan samana vuonna. Vuonna 1974 brittiläisen Daily Express -lehden toimittaja löysi Rio de Janeirossa asuvan Biggsin. Britannialla ei kuitenkaan ollut rikollisten luovutussopimusta Brasilian kanssa, joten Biggs saattoi elää vapaata elämää. Hänen rikollinen statuksensa esti häntä työllistymisensä Brasiliassa, mutta saamansa julkisuuden ansiosta hän saattoi ansaita rahaa myymällä nimellään erilaisia tuotteita kuten mukeja ja T-paitoja. Vuonna 1981 Biggs kaapattiin ja kuljetettiin Barbadokselle. Kaappaajat halusivat rahaa Britannian poliisilta Biggsiä vastaan, mutta Englannilla ei ollut luovutussopimusta myöskään Barbadoksen kanssa, joten Biggs palautettiin Brasiliaan. Terveytensä huononnuttua Biggs palasi vuonna 2001 takaisin Britanniaan The Sun -lehden kustantamalla yksityisellä lennolla, minkä seurauksena hänet vangittiin uudelleen. Hänen terveytensä huonontui vangitsemisen jälkeen entisestään, mihin vedoten hän anoi moneen otteeseen vapautusta ja rangaistuksensa lyhentämistä. Tammikuussa 2009 Biggsin kerrottiin vapautuvan vankilasta elokuussa. Hänen poikansa Michael Biggs pyysi isänsä vapauttamista jo heinäkuussa vetoamalla tämän terveyteen. Biggs ei pystynyt enää useiden halvausten ja sydänkohtausten seurauksena puhumaan, kävelemään kunnolla tai syömään. Biggs armahdettiin lopulta 6. elokuuta 2009. Hän kuoli 84-vuotiaana 18. joulukuuta 2013 hoitokodissa Pohjois-Lontoossa. == Musiikkiura == Biggs toimi laulajana muutamilla levyillä. Vuonna 1974 hän julkaisi yhdysvaltalaisen basistin Bruce Henrin kanssa oman albuminsa Mailbag Blues. Siitä julkaistiin CD-versio vuonna 2004. Vuonna 1979 Biggs esitti kaksi laulua brittiläisen punkyhtye Sex Pistolsin albumilla The Great Rock ’n’ Roll Swindle. Biggsin esittämät kappaleet, ”No One Is Innocent” ja ”Belsen was a Gas”, nauhoitettiin Brasiliassa. Vuonna 1991 Biggs lauloi saksalaisen punkyhtyeen Die Toten Hosenin kappaleen ”Carnival in Rio (Punk Was)” yhtyeen levylle Learning English, Lesson One. == Lähteet == == Aiheesta muualla == * Ronnie Biggsin muistokirjoitus Helsingin Sanomissa Luokka:Brittiläiset rikolliset Luokka:Vuonna 1929 syntyneet Luokka:Vuonna 2013 kuolleet
Aby Warburg

Abraham Moritz ”Aby” Warburg (13. kesäkuuta 1866 – 26. lokakuuta 1929) oli merkittävä taidehistorioitsija ja kulttuuriteoreetikko. Hän syntyi Saksan Hampurissa, mutta vaikutti myös Yhdistyneessä kuningaskunnassa.Aby Warburg Dictionary of Art Historians -sivuilla Viitattu 1.7.2009. Warburg opiskeli saksalaiseen tapaan Bonnin yliopiston ohella muun muassa Firenzen ja Strasbourgin yliopistoissa. Warburgin väitöskirja Botticellin teoksista Venuksen syntymä ja Kevät sovelsi jo samansuuntaisia ikonologisia ja ikonografisia menetelmiä kuin hän kehitti myöhemmällä urallaan. Warburg ei tyytynyt puhtaasti tyylilliseen lähestymistapaan. Hän kehitti käytäntöjä kuvien aiheiden tunnistamiseen ja luokittelemiseen. Käytännöt olivat tarpeen, kun hän tutki 1400-luvun italialaisia seinämaalauksia Palazzo Schifanoiassa Ferrarassa. Erikoiset kuukausiaiheiset kuvat eivät auenneet siihen asti käytössä olleilla taiteentutkimuksen menetelmillä. Warburg etsi käsiinsä taidehistorian tutkimukselle uudentyyppisiä lähteitä, ja löysi vanhasta intialaisesta astrologiasta vihjeitä kuvan arvoituksiin. Warburg käytti lähteinään muun muassa kirjeitä ja sopimuksia. Hän etsi myös juhlajärjestelyjen sekä pukujen historiaa. Taiteen pikkujättiläinen, s. 788. WSOY, 1995. ISBN 951-0-16447-X Warburg tutki ja kokosi aineistoa laidasta laitaan. Hän muun muassa matkusti Yhdysvaltoihin tutkimaan hopi-intiaaneja ja keräsi myös harvinaisia kirjoja mitä erilaisimmista aiheista varsinaisen tutkimuskirjallisuuden ohella. Warburgin tausta varakkaan pankkiiriperheen lapsena antoi mahdollisuuksia keskittyä häntä kiinnostaviin asioihin. Vuonna 1913 hän palkkasi nuoren taidehistorioitsija Fritz Saxlin kirjastonsa ja sen esineiden hoitajaksi. Warburg suunnitteli tekevänsä kirjastosta tutkimusinstituutin, mutta ensimmäinen maailmansota katkaisi aikeet. Natsien noustua valtaan Saksassa toiminta siirrettiin Lontooseen. Sinne perustettiin The Warburg Institute, josta tuli tärkeä tutkimuskeskus. Wienistä Lontooseen muuttanut Ernst Gombrich toimi pitkään Warburg Instituten johtajana. Warburg sai seuraajia, kuten Erwin Panofsky, ja puhutaan myös ikonologisesti suuntautuneesta Warburg-koulukunnasta. == Lähteet == ==Aiheesta muualla== *Warburg Instituten sivut Luokka:Saksalaiset taidehistorioitsijat Luokka:Vuonna 1866 syntyneet Luokka:Vuonna 1929 kuolleet Luokka:Warburg-suku
Tutkiva tuomio

Tutkiva tuomio on seitsemännen päivän adventistien käsitys taivaassa parhaillaan käytävästä oikeudenkäynnistä, joka edeltää Jeesuksen paluuta (Ilm. 14:6–7, 14–20).Ks. P. Gerard Damsteegt, Foundations of the Seventh-day Adventist Message and Mission (Berrien Springs, MI: Andrews University Press, 1977). Oikeudenkäynti alkoi adventistien uskon mukaan syksyllä vuonna 1844, kun Danielin ennustus 2300 profeetallisesta illasta ja aamusta täyttyi (Dan. 8:9–14). Sen on määrä päättyä armon ajan päättyessä (Ilm. 15:5–8). Tämän jälkeen maailma kokee Ilmestyskirjan seitsemän vitsausta ja Kristuksen toisen tulemisen eli paruusiaan kirkkaudessaan (Ilm. 16–19). Oikeudenkäynnissä paljastetaan kaikkien uskovien kohtalo eli taivaskelpoisuus alkaen Aadamista ja Eevasta aina viimeisten päivien kristittyihin saakka. Tutkivassa tuomiossa tuomarina ja puolustusasianajajana toimii Jeesus Kristus. Saatana on aina syyttänyt Jumalaa. Oikeudenkäynnin tarkoitus on osoittaa Jumalan oikeudenmukaisuus ja vanhurskaus suhteessa yksittäisten ihmisten kohdalla tehtyyn päätökseen pelastuksesta tai kadotuksesta. Sen tulokset osoittavat, ketkä ovat todellisia Jumalan lapsia ja Jeesuksessa oikeutettuja ikuiseen elämään, ja ketkä ovat vain nimellisesti kantaneet Jumalan lapsen nimeä olematta sitä todellisesti. Oikeudenkäynti käydään, jotta taivaallisilla olennoilla olisi mahdollisuus ymmärtää Jumalan päätökset ja niiden perusteet. Tämä taivaallinen oikeudenkäynti on adventistien mukaan osa Jeesuksen ylipapillista välitystyötä taivaan pyhäkössä (Hepr. 8:1–2). Tämän adventisteille ainutlaatuisen käsityksen viimeisestä tuomiosta kristittyjen kohdalla kehittivät alkujaan Hiram Edson, O. R. L Crosier ja. F. B. Hahn tutkittuaan Raamattua ns. suuren pettymyksen jälkeen. He esittelivät ajatuksen suuremmalle adventistien joukolle, joka hyväksyi näkemyksen vuoden 1848 sapattiseminaareissa, joissa muodostettiin seitsemännen päivän adventistien perusluontaiset opinkohdat. Ellen G. White tuki tätä käsitystä Jeesuksen ylipappeudesta ja viimeisestä tuomiosta. == Lähteet == Luokka:Adventismi
Statistics Canada

Statistics Canada () on Kanadan valtion ylläpitämä tilastokeskus, jonka tarkoituksena on luoda tilastoja Kanadan väestöstä, yhteiskunnasta, taloudesta, kulttuurista ja luonnonvaroista. laitosta kutsutaan yleisesti nimellä StatsCan tai StatCan, jälkimmäisen ollessa virallinen lyhennys. The Economistin vertailussa StatCan on useasti todettu yhdeksi maailman parhaista tilastokeskuksista. StatCan tekee yhteistyötä kaikkien Kanadan provinssien, territorioiden ja valtionhallinnon kanssa tuottaen puolueetonta tilastotietoa yhteiskunnasta. Statcan tekee vuosittain noin 350 kyselytutkimusta kaikilta yhteiskunnan alueilta. Tilastokeskuksen toimiin kuuluu myös joka viides vuosi järjestettävä väestönlaskenta. Väestönlaskenta suoritetaan jokaisen vuosikymmenen ensimmäisenä ja kuudentena vuonna. Kyselyyn vastaaminen on osittain määrätty pakolliseksi Kanadan laissa. Vuoden 2006 väestönlaskennassa StatCan otti yleiseen käyttöön verkkopalvelun, jossa vastaajat pystyivät palauttamaan kyselyn sähköisessä muodossa. Statistics Canada perustettiin vuonna 1971, se korvasi vuodesta 1918 toimineen Dominion Bureau of Statisticsin. == StatCanin johtajat == * Robert H. Coats (1918–1942) * Sedley A. Cudmore (1942–1945) * Herbert Marshall (1945–1956) * Walter E. Duffett (1957–1972) * Sylvia Ostry (1972–1975) * Peter G. Kirkham (1975–1980) * James L. Fry (1980) * Martin B. Wilk (1980–1985) * Ivan P. Fellegi (1985–2008) * Munir Sheikh (2008–2010) * Wayne Smith (2010–) == Lähteet == == Aiheesta muualla == * Statistics Canadan kotisivu * Vuoden 2006 väestönlaskenta Luokka:Kanadalainen yhteiskunta Luokka:Kansalliset tilastopalvelut
Gran City Pop

Gran City Pop on meksikolaislaulaja Paulina Rubion yhdeksäs studioalbumi. Se julkaistiin maailmanlaajuisesti 23. kesäkuuta 2009. == Mainostus == Albumin ensisingle ”Causa y Efecto” julkaistiin Yhdysvaltain radiossa 30. maaliskuuta ja maailmanlaajuisesti 1. huhtikuuta. Laulu sai hyvän vastaanoton kriitikoilta ja faneilta. Kappaleen musiikkivideo julkaistiin 6. toukokuuta. Rubio piti yksityiskonsertin Gotham Hall New York Cityssä 11. toukokuuta 2009 levyn mainostamista varten. Konsertin järjesti Univision Radio. Ollessaan New Yorkissa 14. toukokuuta 2009 Rubio vieraili MTV Tr3s -studiossa, jossa esitti ensisinglen faneille. == Kappaleet == === Bonus DVD === == Arviot == * Allmusic: Allmusic review == Lähteet == Luokka:Vuoden 2009 albumit Luokka:Meksikolaiset albumit Luokka:Popalbumit
Fredrik Colting

Fredrik Colting eli John David California eli J. D. California on ruotsalainen kirjailija, joka on kirjoittanut "jatko-osan" 60 Years Later: Coming Through the Rye J. D. Salingerin teokselle Sieppari ruispellossa. Hän asuu Boråsissa. Colting on asunut osan lapsuuttaan Kanadassa kanadalaisen isänsä luona ja puhuu englantia sujuvasti. Jo alun perin englanniksi kirjoitettu Coltingin teos on ilmestynyt Britanniassa, ja se oli tarkoitus julkaistu Yhdysvalloissa syksyllä 2009. Salingerin nostettua kanteen teoksen julkaisu on kielletty Yhdysvalloissa tuomioistuimen päätöksellä, koska se plagioi J. D. Salingerin teosta. Syytettyinä olivat Coltingin lisäksi hänen omistamansa ruotsalainen kustantaja Nicotext ja sen brittiläinen tytäryhtiö Windupbird Publishing. Teos on julkaistu muun muassa Britanniassa. Colting ei itse pidä teostaan jatko- osana Salingerin teokselle vaan sen kommentaarina. 60 Years Later on Coltingin ensimmäinen kaunokirjallinen teos. Hän ilmoittautui kirjan tekijäksi syytteen noston jälkeen, koska hänen nimensä olisi joka tapauksessa tullut esiin. Salanimeä hän käytti siksi, että kirjakauppiaat eivät hänen uskoakseen olisi pitäneet hyvänä, että kustantaja itse on samalla kirjailija. Colting omistaa Nicotextin Carl-Johan Gaddin kanssa. Yritys julkaisee lahjakirjoja, joilla se on päässyt Yhdysvaltojen, Britannian ja Ruotsin markkinoille. Keväällä 2008 Colting ja Gadd päättivät ryhtyä julkaisemaan myös kaunokirjallisuutta ja perustivat siksi uuden yrityksen Windupbirdin. Coltingin veli Jonas Colting on huipputason triathlonisti. == Teokset == *Fredrik Colting ja Carl-Johan Gadd: Ultramoderni historia, Alkuteos: Megamodern historia, suom. Ulla Lampinen Ajatus Kirjat 2007, ISBN 978-951-20-7590-4 *60 Years Later: Coming Through the Rye, Windupbird Publishing, 2009 == Lähteet == ==Aiheesta muualla== * Luokka:Ruotsalaiset kirjailijat Luokka:Syntymävuosi puuttuu Luokka:Elävät henkilöt
Causa y Efecto

Causa y Efecto on poplaulaja Paulina Rubion kappale albumilta Gran City Pop. Kappale julkaistiin singlenä 30. maaliskuuta 2009 ja se nousi U.S. Billboard Hot Latin Songs- ja Hot Latin Airplays -listoilla ensimmäiseksi. Kappaleen tuotti Cachorro López ja kirjoittivat Mario Domm ja Mónica Vélez. == Musiikkivideo == Causa y Efecton musiikkivideon ohjasi itävaltalainen ohjaaja Rudi Dolez. Video kuvattiin maaliskuussa M3 Studiosissa Miamissa. Video esitettiin ensimmäisen kerran 7. toukokuuta. == Listasijoitukset == Lista (2009) Listasijoitus"Top Latino: Países – Semana 25, 2009" Argentina Top 100 8 Chile Top 100 4 Costa Rica Top 100 1 Colombia Top 100 Colombia 6 Croacia Top 50 6 Euro 200 84 Honduras Top 100 1 México Top 100 1 Panamá Top 40 1 Paraguay Top 40 1 España Singles Chart 7 Puerto Rico Top 40 1 Republica Dominicana Top 40 1 Uruguay Top 40 3 U.S. Billboard Bubbling Under Hot 100 Singles 4 U.S. Billboard Heatseekers Songs 23 U.S. Billboard Latin Pop SongsBillboard.com - Charts - Singles - Hot Latin Songs 1 U.S. Billboard Hot Latin Songs 1 U.S. Billboard Hot 100 AirplayBillboard.com - Charts - Singles - Hot 100 Airplay 73 U.S. Billboard Latin Pop AirplayBillboard.com - Charts - Singles - Latin Pop Airplay 1 Los 10 Primeros 1 == Lähteet == Luokka:Paulina Rubion kappaleet Luokka:Vuoden 2009 kappaleet
Radio Academy

Radio Academy on vuonna 1983 perustettu brittiläinen voittoa tavoittelematon radioalan järjestö. Sen toimintaan kuuluu muun muassa konferenssien ja koulutustilaisuuksien järjestäminen. The Daily Telegraphin mukaan järjestö on alansa vaikutusvaltaisin toimija kotimaassaan. Järjestöä johtaa Trevor Dann. Järjestö jakaa yhdessä Zafer Associatesin kanssa sponsorinsa mukaan nimetyt Sony Radio Academy Awards -palkinnot. ==Hall of Fame== Radio Academyn Hall of Fameen valittuja esiintyjiä ovat: *Douglas Adams *Barry Alldis *Gerry Anderson *Marjorie Anderson *Eamonn Andrews *John Arlott *Arthur Askey *Tony Blackburn *Peter Brough *Douglas Cameron *Nick Clarke *Jimmy Clitheroe *Alistair Cooke *Billy Cotton *David Davis *Jack de Manio *Mike Dickin *Richard Dimbleby *Ed Doolan *John Dunn *Noel Edmonds *Franklin Engelmann *Kenny Everett *Neil Fox *Alan Freeman *Paul Gambaccini *The Goons *Alan Green *Benny Green *Henry Hall *Tony Hancock *Tommy Handley *William Hardcastle *Brian Hayes *Stuart Henry *Kenneth Horne *John Humphrys *Jack Jackson *David Jacobs *Hattie Jacques *Brian Johnston *Peter Jones *Alan Keith *Alvar Lidell *Adrian Love *Humphrey Lyttelton *Sue MacGregor *Betty Marsden *Brian Matthew *Jessie Matthews *Simon Mayo *Derek McCulloch *Jean Metcalfe *Ray Moore *Richard Murdoch *Jenni Murray *Pete Murray *Annie Nightingale *Norman Painting *John Peel *Wilfred Pickles *Roy Plomley *Anna Raeburn *Al Read *Brian Redhead *David Rodigan *Les Ross *Jimmy Savile *Roger Scott *John Snagge *Christopher Stone *Chris Tarrant *John Timpson *Tommy Vance *Johnnie Walker *June Whitfield *Kenneth Williams *Tony Windsor ==Fellows== Radio Academyn Fellowship -asema on myönnetty seuraaville henkilöille: *Jenny Abramsky *Grae Allan *John Baish *Peter Baldwin *Matthew Bannister *Glen Barnham *Michael Barton *Peter Baxter *Johnny Beerling *Owen Bentley *Ralph Bernard *Tim Blackmore *Helen Boaden *John Bradford *Paul Brown *Michael Bukht *Mark Byford *Martin Campbell *Simon Cole *Ron Coles *Simon Cooper *Jay Crawford *Kevin Dale *Mark Damazer *Trevor Dann *Alex Dickson *Lesley Douglas *John Drummond *Graham Ellis *Pat Ewing *Gary Farrow *Richard Findlay *Mark Goodier *Lord Gordon *John Gray *Michael Green *Kevin Greening *Deanna Hallett *Phil Harding *David Hatch *Nicholas Kenyon *John Leonard *Frances Line *Pat Loughrey *David Mansfield *Douglas McArthur *Caroline Millington *Stephen Mitchell *James Moir *Bill Morris *Roger Mosey *David Murrell *John Myers *Ronald Neil *Jez Nelson *Fran Nevrkla *Ronan O'Rahilly *Steve Orchard *Andy Parfitt *Richard Park *John Perkins *John Pidgeon *Thomas Prag *Keith Pringle *Gillian Reynolds *Phil Riley *John Rosborough *Bob Shennan *Simon Shute *John Simons *Elizabeth Smith *Terry Smith *Giles Squire *Robert Stiby *Tony Stoller *Mark Story *John Thompson *David Vick *Brian West *John Whitney *Peter Willison *Roger Wright *Alan Zafer ==Lähteet== ==Aiheesta muualla== *The Radio Academyn kotisivut Luokka:Radio Luokka:Brittiläiset järjestöt
Mahalalel

Mahalalel oli Vanhassa testamentissa Aadamin pojanpojan pojanpoika. Mahalalel eli 895-vuotiaaksi. Hänen isänsä nimi oli Kenan. Hänen poikansa nimi oli Jared. Nimi Mahalalel on hepreaa ja tarkoittaa Jumalan ylistystä. Luokka:Vanhan testamentin henkilöt
James Isbister

James Isbister (29. marraskuuta 1833 – 16. elokuuta 1915) oli kanadalainen métis-johtaja. Häntä pidetään Saskatchewanissa sijaitsevan Prince Albertin kaupungin perustajana. Isbister oli lahjakas kielissä ja puhui englantia, gaelia, creetä, denen kieltä ja michifiä. Hän toimi useita vuosia tulkkina Hudson's Bay Companylle. Vuonna 1866 Isbister asettui asumaan ja viljelemään maata alueelle, joka nykyisin tunnetaan Prince Albertin kaupunkina. Hän oli todennäköisesti ensimmäinen maanviljelijä Saskatchewanissa, joka viljeli vehnää omalla maatilallaan. Alueelle muutti useita muitakin siirtolaisperheitä, jotka kutsuivat aluetta Isbisterin asutuskeskukseksi. Isbister muutti pois alueelta 1886 mutta palasi vuosia myöhemmin takaisin perustettuun Prince Albertin kylään. Hän toimi myös John Smith Reservaatissa (nykyisin Muskoday First Nation) maatalousneuvojana. Vuonna 1884 Saskatchewanjokilaakson eurooppalaiset siirtolaiset ja métisit kävivät neuvotteluja Kanadan hallituksen kanssa maaoikeuksista. Neuvotteluiden kariuduttua he lähettivät valtuuskunnan neuvottelemaan Louis Rielin kanssa hänen paluustaan Yhdysvaltojen Montanasta, jotta hän voisi johtaa neuvotteluja Kanadan hallituksen kanssa. Isbister valittiin yhdeksi neljästä matkaan lähtijästä. Riel oli helposti taivuteltavissa asian kannalle. Neuvottelut eivät sujuneet toivotulla tavalla ja tilanne lopulta kärjistyi Saskatchewanin kapinaksi vuonna 1885. Isbister monien muiden anglo-metisien ohella oli osallisena neuvotteluissa hallituksen kanssa, mutta ei osallistunut kapinan vihollisuuksiin. Tästä huolimatta hänet vangittiin viideksi viikoksi ja Prince Albertin konservatiivinen lehdistö arvosteli hänen toimiaan kapinan aikana. Kapinan jälkeen Isbister osallistui Prince Albertin alueella monipuolisesti Kanadan anglikaanisessa kirkon toimintaan. Hän vietti Prince Albertissa loppuelämänsä, ja hänet on haudattu kaupungissa sijaitsevalle hautausmaalle, joka on lähellä hänen entistä kotitilaansa. == Lähteet == Luokka:Kanadalaiset henkilöt Luokka:Vuonna 1833 syntyneet Luokka:Vuonna 1915 kuolleet
Natriumvetysulfaatti

Natriumvetysulfaatti eli natriumbisulfaatti (NaHSO4) on natrium- ja vetysulfaatti-ionien muodostama ioniyhdiste. Yhdiste esiintyy vedettömässä muodossa ja monohydraattina. == Ominaisuudet == Huoneenlämpötilassa natriumvetysulfaatti on kiinteää valkoista ainetta. Sen vesiliuokset ovat happamia, koska yhdisteen vetysulfaatti-ioni voi protolysoitua. Kuumennettaessa natriumvetysulfaattia vapautuu vettä ja syntyy natriumpyrosulfaattia. Kun natriumpyrosulfaattia kuumennetaan edelleen, muodostuu rikkitrioksidia ja natriumsulfaattia. :2 NaHSO4 → Na2S2O7 \+ H2O == Valmistus ja käyttö == Natriumvetysulfaattia voidaan valmistaa käsittelemällä natriumkloridia rikkihappoliuoksella. Natriumvetysulfaatin lisäksi reaktiossa muodostuu kaasumaista vetykloridia. :NaCl + H2SO4 → NaHSO4 \+ HCl Natriumvetysulfaattia käytetään puhdistusliuoksissa, hopean peittauksessa, ja pH:n alentamisessa uima-altaissa. Lisäksi yhdistettä käytetään happamuudensäätöaineena elintarvikkeissa ja sen E-koodi on E 514. == Lähteet == Luokka:Natriumyhdisteet Luokka:Sulfaatit
Sony Radio Academy Awards

Sony Radio Academy Awards on brittiläinen radioalan palkinto, jota on jaettu vuodesta 1983 alkaen. Palkintojen myöntämisestä vastaa Radio Academy, Zafer Associates ja palkintoja sponsoroiva Sony. Palkintoja jaetaan useissa kategorioissa kultaisina, hopeisina ja pronssisina. == Lähteet == Luokka:Radio Luokka:Palkinnot
Perustus (albumi)

Perustus on kristillistä reggaeta esittävän Kaemo-yhtyeen debyyttialbumi, joka julkaistiin 12. kesäkuuta 2009. Albumi on ollut Suomen myydyimpien listalla kolmesti: vuonna 2009 sijalla 31 (viikko 27) ja sijalla 30 (viikko 47) ja vuonna 2010 sijalla 42 (viikko 27). == Kappaleet == Sävellys ja sovitukset: Kaemo, Kimmo Klemola, Aslak Kaljunen, Antti Saari, Jonas Olsson Sanat: Timo Nygård, Aslak Kaljunen, Jonas Olsson, Antti Saari # # # # # # # # # # # == Kokoonpano == * Timo Nygård – laulu, melodika * Kimmo Klemola – kitara, taustalaulu * Samuel Halonen – basso, taustalaulu * Antti Saari – koskettimet * Petri Kiviniemi – rummut === Vierailevat muusikot === * Aslak Kaljunen – basso * Jonas Olsson – rummut, taustalaulu * Sami Ihajoki – trumpetti * Hannu Leimu – saksofoni * Ilkka Vihriälä – vetopasuuna * Petri Lappalainen – perkussiot * Juha Niemi – perkussiot * Noora Saari – taustalaulu * Leena Kurki – taustalaulu * Ilkka Hänninen – Putoan-remix === Tuotanto === * Jonas Olsson – tuottaja, äänittäjä, miksaaja * Joona Lukala – masteroija (Noisecamp Studiot) * Kaemo – kansikuva * Digitalplant – paino ja monistus == Arvostelut == * Soundi: Soundi: Levyarvio == Lähteet == Luokka:Vuoden 2009 esikoisalbumit Luokka:Kaemon albumit
Maikki

Maikki on suomalainen naisen etunimi, joka on yksi Maria-nimen muunnoksista, mutta on esiintynyt myös Mairen puhuttelumuotona. Maikin nimipäivää vietetään 2. heinäkuuta. Vuoden 2019 loppuun mennessä nimi oli Suomessa annettu 529 henkilölle. == Tunnettuja Maikkeja == * Maikki Friberg (1861–1927), kirjailija, opettaja ja naisasianainen * Maikki Hako, aik. Sälehovi, o.s. Shcelehoff (1900–1979), näyttelijä * Maikki Harjanne (1944–2023), lastenkirjailija ja kuvittaja * Maikki Järnefelt (1871–1929) oopperalaulaja * Maikki Letonmäki (1882–1937), poliitikko (alkujaan sosialidemokraatti, myöhemmin kommunisti) * Maikki Länsiö (1932–1996), näyttelijä * Maikki Rantala (s. 1981), suomalainen katu- ja muraalitaiteilija * Maikki Ruoppila-Grönholm (1886–1972), amerikansuomalainen näyttelijä ja lausuja == Kuvitteellisia Maikkeja == * Maikki, hahmo piirrossarjassa Maikki ja pelottava Pontso * Maikki Kurkela, Leena Pöystin näyttelemä rikostutkija televisiosarjassa Roba. ==Lähteet== Luokka:Etunimet
Veronkorotus

Veronkorotus on verolakien noudattamatta jättämisestä verovelvolliselle määrättävä rangaistukseen verrattava seuraamus. Tällaisen veroviranomaisen määräämän hallintosanktion perusteet jaetaan kolmeen ryhmään: virheellisten tietojen antamiseen, ilmoittamisvelvollisuuden laiminlyöntiin ja määräajan ylittämiseen itse hoidettavaksi säädetyn veron maksamisessa. Jos veronkorotus on määrätty, asiasta ei saa tuomita rikosoikeudellista rangaistusta, koska se rikkoo Euroopan ihmisoikeussopimuksen "ei kahdesti samasta asiasta kieltoa".http://www.lakineuvo.fi/lakineuvo/260/asianajotoimisto-talviaro-oyn- hoitama-oikeustapaus-euroopan-ihmisoikeustuomioistuimessa-on-muuttamassa- suomen-oikeusk%C3%A4yt%C3%A4nt%C3%B6%C3%A4-verorikoksissa-ne-bis-in-idem- kielto-syytt%C3%A4%C3%A4-tai-rangaista-kahdesti-ruotsalainen-v.-suomi Eri verolakien veronkorotussäännökset poikkeavat toisistaan. Korotuksen määrään vaikuttaa virheen törkeysaste ja verotettavan syyllisyysaste. * ajoneuvoverolaki, 1281/2003, 45 § * arpajaisverolaki, 552/1992, 13 § * arvonlisäverolaki, 1501/1993, 182 § * autoverolaki, 777/2020, 92 § * ennakkoperintälaki, 1118/1996, 44 § * kiinteistöverolaki, 654/1992, 25 § * laki korkotulon lähdeverosta, 1341/1990, 16 § * perintö- ja lahjaverolaki, 378/1940, 36 § * rakennusverolaki, 54/1977, 12 § * tullilaki, 304/2016, 96–98 § * valmisteverotuslaki, 182/2010, 48 § * varainsiirtoverolaki, 931/1996, 36 § * laki verotusmenettelystä, 1558/1995, 32 § ==Lähteet== Luokka:Verotus Suomessa
Caton kirjeet

Caton kirjeet olivat brittiläisten John Trenchardin ja Thomas Gordonin vuosina 1720–1723 salanimellä Cato julkaisemia esseitä, jotka tekivät filosofi John Locken liberaalia poliittista filosofiaa tunnetuksi. Cato nuorempi (95–46 eaa.) tunnettiin äärimmäisen lahjomattomana ja vaatimattoma stoalaisena valtiomiehenä, joka puolusti viimeiseen asti tasavaltalaisuutta ja surmasi itsensä vallankaappaaja Julius Caesarin kukistettua tasavaltalaiset taistelussa. "Caton" 144 kirjettä, jotka julkaistiin London Journal- ja British Journal-lehdissä, on pidetty britannialaisen tasavaltalaisuusperinteen käynnistäjinä. Kirjeissä tuomittiin tyrannia ja vaadittiin mielipiteenvapautta ja sananvapautta Locken hengessä. Kirjeiden ja perinteen vaikutus oli erittäin merkittävä Amerikan vallankumoukselle (1775–1783), ja arviolta joka toisessa yksityisessä kirjastossa Englannin amerikkalaisissa siirtokunnissa oli sidottu laitos kirjeistä ("Essays on Liberty, Civil and Religious"). Vaikutusvaltainen markkinaliberaali ajatushautomo Cato-instituutti Washingtonissa on nimetty kirjeiden mukaan. Luokka:Esseekokoelmat Luokka:Kirjat filosofiasta
Personalismo

Personalismo on latinalaisamerikkalainen poliittisten johtajien ympärille rakennettu henkilökultti. Siihen liittyy usein poliittisten puolueiden, ideologioiden ja perustuslaillisten hallitusten etujen syrjäyttäminen lojaalisuudesta yhtä johtajaa kohtaan. Personalismossa on tavanomaista, että johtajan henkilökohtaista karismaa pidetään poliittisia saavutuksia tärkeämpänä. Monet alueen poliittiset puolueet ovat koostuneet jonkin tietyn johtajan henkilökohtaisista kannattajista, mikä ilmenee puolueiden jäsenten puhekielisistä nimistä. Esimerkiksi Argentiinassa Partido Justicialistan kannattajia kutsutaan yleisesti vain "peronisteiksi" Juan Perónin mukaan ja Kuubassa Fidel Castron kannattajia "fidelisteiksi". Vaikka personalismo onkin varsin yleinen koko Latinalaisen Amerikan historiassa, se on ollut erityisesti osa Dominikaanisen tasavallan ja Ecuadorin poliittista järjestelmää.personalismo. (2009). In Encyclopædia Britannica. Retrieved July 02, 2009, from Encyclopædia Britannica Online: http://www.britannica.com/EBchecked/topic/452992/personalismo Personalismo liittyy läheisesti latinalaisamerikkalaiseen caudilismo-ilmiöön, jossa valtioita hallitsee johtajat (caudillot), joiden valta nojaa väkivaltaan ja toisaalta henkilökohtaiseen karismaan. Caudillot olivat erityisen yleisiä vasta itsenäistyneissä latinalaisamerikkalaisissa valtioissa 1800-luvun alkupuolella. Caudilismi säilyi kuitenkin yleisenä ilmiönä 1900-luvulle asti joko peronismin kaltaisina liikkeinä tai suoranaisina sotilasdiktatuureina. == Lähteet == Luokka:Sosiologia Luokka:Sosiaalipsykologia Luokka:Sivilisaatiohistoria Luokka:Politiikan käsitteet Luokka:Latinalainen Amerikka Luokka:Espanjankieliset sanat ja sanonnat
Saiturin joulu

Saiturin joulu voi tarkoittaa ainakin seuraavia: * Joulukertomus (A Christmas Carol), Charles Dickensin klassikkotarina vanhan saiturin joulusta * Saiturin joulu (Scrooge), Brian Desmond Hurstin ohjaama elokuva vuodelta 1951 * Saiturin joulu (Scrooge), Ronald Neamen ohjaama elokuva vuodelta 1970 * Saiturin joulu (Christmas Carol: The Movie), animaatioelokuva vuodelta 2001 * Saiturin joulu (A Christmas Carol), Robert Zemeckisin ohjaama animaatioelokuva vuodelta 2009.
Shanghai (elokuva)

Shanghai on draama-mysteeri-trillerielokuva, jonka ensi-ilta oli 2010. Sen ohjasi ruotsalainen elokuvaohjaaja Mikael Håfström. Elokuvassa on paljon aasialaisia näyttelijöitä ja pääosissa näyttelevät John Cusack, Ken Watanabe, Chow Yun-Fat ja Gong Li. Elokuvassa puhutaan sekä englantia että mandariinikiinaa. == Aiheesta muualla == * === Arvostelut === * Luokka:Yhdysvaltalaiset draamaelokuvat Luokka:Vuoden 2010 yhdysvaltalaiset elokuvat Luokka:Mikael Håfströmin ohjaamat elokuvat Luokka:Yhdysvaltalaiset uudelleenfilmatisoinnit
Saannonmoite

Saannonmoite on Suomen oikeuskäytännössä kanne, jonka tarkoituksena on saada tuomioistuimessa julistetuksi kiinteistön tai irtaimen esineen saanto mitättömäksi paremman oikeuden perusteella. Tavallisesti samassa kanteessa vaaditaan omaisuuden palauttamista sen oikean omistajan hallintaan. Saannonmoitteessa toimii kantajana omaisuuden oikea omistaja, joka on menettänyt omaisuutensa hallinnan oikeudettomasti. Vastaajana toimii omaisuuden senhetkinen haltija.Otavan iso tietosanakirja, Otava 1960–1965. Saannonmoitteessa on kiistan kohteena omistusoikeus, kun taas omistajankanteessa kohteena on käyttövapaus. Kannetta ratkaistaessa noudatetaan usein vindikaatioperiaatetta. Vuoden 1734 lain maakaaren 11 luku sisälsi säännöksiä saannon moittimisesta, vaikka ei määritellytkään nautintasuojalle määräaikoja. Vuonna 1930 säädetty laki lainhuudatuksesta ja kiinteistönsaannon moittimisajasta (86/1930, kumottu 1997) sääti moittimisajaksi vuoden lainhuudatuksesta, jos perusteena oli muotovirhe (20 §). Oikea omistaja menetti kannevaltansa kymmenessä vuodessa, ellei sinä aikana nostanut kannetta kiinteistön takaisin vaatimiseksi (21 §).Laki lainhuudatuksesta ja kiinteistönsaannon moittimisajasta Nykyisen maakaaren (540/1995) mukaan saannonmoite on pantava vireille kahden vuoden kuluessa kiinteistön palauttamisesta oikealle omistajalle moitekanteen vuoksi (3 luku 5 §).Maakaari ==Lähteet== Luokka:Prosessioikeus
Kolarinsaaren kirkko

Kolarinsaaren kirkko eli Kolarin vanha kirkko on Kolarin seurakunnan kirkko Oulun hiippakunnassa. Kirkko sijaitsee Kolarinsaaren eteläkärjessä lähellä Kolarin keskustaa. Lähes kuutionmallinen puukirkko rakennettiin 1818–1819 A. W. Arppen piirustusten mukaan. Kirkon vierellä on samantyylinen kellotapuli. Kirkkoa on restauroitu 1976, ulkoasu on säilytetty alkuperäisenä. Kirkkoa käytetään kesäaikana erityistilaisuuksissa ja jouluaattona. Kirkon alttaritaulun Vapahtaja ristillä on maalannut taidemaalari Johan Gustav Hedman vuonna 1832. Kirkon vieressä on sankarihaudat ja muistoristi. Muistoristi ja hautojen kivilaatat ovat graniittia. Museovirasto on määritellyt Kolarin vanhan kirkon ja kellotapulin yhdeksi Suomen valtakunnallisesti merkittävistä rakennetuista kulttuuriympäristöistä. == Lähteet == == Aiheesta muualla == * Kolarinsaaren kirkko Heikki Aumalan www-sivuilla Luokka:Kolarin kirkkorakennukset Luokka:Suomen puukirkot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1810-luvulla rakennetut kirkot
Carl Johan von Konow

Carl Johan von Konow (2. tammikuuta 1773 Akaa – 23. heinäkuuta 1855 Helsinki) oli suomalainen von Konow -sukuun kuulunut Suomen sodassa taistellut sotilas, joka muistetaan parhaiten J. L. Runebergin Vänrikki Stoolin tarinoiden runosta Von Konow ja hänen korpraalinsa. Von Konowin vanhemmat olivat majuri Gregori von Konow ja Ulrika Eleonora Blåfield ja puoliso vuodesta 1810 Agatha Kristina Becker (k. 1859). Eversti, valtiopäivämies Johan Emil von Konow oli heidän poikansa. Carl Johan von Konow kävi Haapaniemen sotakoulun ja osallistui Kustaa III:n sotaan 1788–1790 vänrikkinä, yleten luutnantiksi. 1907 hänestä tuli kuningatar Fredrika Dorotean kamaripaasi, 1804 hänet ylennettiin kapteeniksi Porin läänin jalkaväkirykmenttiin. Vuonna 1807 hän osallistui Pommerissa Napoleonin joukkoja vastaan tehtyyn sotaretkeen. Suomen sodan aikana hän toimi Porin jalkaväkirykmentin palveluksessa majurina ja komppanianpäällikkönä, kunnostautuen erityisesti Lapuan taistelussa ja Kauhajoella. Sodan jälkeen von Konow erosi Ruotsin armeijan palveluksesta majurina 1810. Hän palasi kuitenkin sotilasuralle Suomessa ja toimi vuodesta 1812 alkaen 2. suomalaisen jääkärirykmentin Kuopion pataljoonan komentajana. Von Konow ylennettiin everstiluutnantiksi 1819 ja 1822 hänestä tuli Hämeenlinnan pataljoonan komentaja. Hän erosi armeijan palveluksesta 1825 everstin arvoisena. Tämän jälkeen hän toimi maanviljelijänä. Hänet tunnettiin karskina herrana, joka mielellään muisteli sotakokemuksiaan.Adelsvapen-wiki: Adliga ätten von Konow nr 2080, Tab 13 Viitattu 15.8.2021. == Lähteet == * Projekt Runeberg: Norsk Familjebook-tietosanakirja === Viitteet === Luokka:Suomen sota Luokka:Vänrikki Stoolin tarinoiden esikuvat Luokka:Suomalaiset everstit Luokka:Vuonna 1773 syntyneet Luokka:Vuonna 1855 kuolleet
Nautintasuoja

Nautintasuoja on kiinteistön haltijan saantoa rasittavan virheen vaikutukset poistava suoja, joka syntyy kiinteistön nautinnan jatkuttua keskeytyksettä tietyn määräajan. Se tarkoittaa myös sitä, ettei saannossa olevaan virheeseen voi vedota. Nautintasuojaa ei kuitenkaan saa, jos virhe on niin karkea, ettei sitä voi luokitella saannoksi.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 533–534. Nykyinen maakaari säätää nautintasuojasta 13 luvun 10 pykälässä. Se, joka on saanut lainhuudon kiinteistöön ja sen jälkeen on kymmenen vuoden ajan omistajana hallinnut kiinteistöä, saa pitää kiinteistön, jos hän saantonsa tapahtuessa ei tiennyt eikä hänen pitänyt tietää kiinteistön joutuneen pois oikealta omistajalta. Jollei kannetta paremmasta oikeudesta kiinteistöön panna tänä aikana vireille, oikea omistaja menettää oikeutensa vaatia kiinteistö palautetuksi.Maakaari 13:10 § Vuoden 1734 laki ei sisältänyt säännöksiä nautintasuojasta, vaikka sitä edeltävät maakuntalait ja maanlait siitä säätivät. Epäselvyydet mahdollisuudessa vedota saantovirheisiin pyrittiin poistamaan kuninkaallisella lainselityksellä 14. toukokuuta 1805, joka kumottiin Suomessa lainhuudatuslailla 86/1930. Selitys määritteli vuoden ja 20 vuotta jatkuneen nautinnan vaikutukset. Vuoden 1930 lainhuudatuslaki (20 §) antoi mahdollisuuden vedota muotovirheeseen vuoden ajan lainhuudosta lähtien. Aika muiden kuin muotovirheiden korjaamiseen oli 10 vuotta lainhuudosta, jos lainhuudon saaja tai tämän seuraaja oli toiminut vilpittömässä mielessä. ==Lähteet== Luokka:Esineoikeus
Tanskan kuninkaallinen musiikkikonservatorio

Tanskan kuninkaallinen musiikkikonservatorio () on vuonna 1867 perustettu maan vanhin konservatorio Frederiksbergissä. Sen nimi oli vuoteen 1902 saakka Kööpenhaminan musiikkikonservatorio () == Historia == Säveltäjä Niels Wilhelm Gade perusti konservatorion 1867. Sen esikuvana oli saksalainen musiikkikoulutus ja Gaden ajatuksena oli tarjota yleisluonteista musiikin peruskoulutusta. Tanskan valtion haltuun konservatorio tuli vuonna 1948, jota ennen se toimi yksityisluonteisesti. Konservatorio toimi pitkään Kööpenhaminassa H.C. Andersens Boulevardilla. Elokuussa 2008 se sai käyttöönsä entiset Tanskan radion toimitilat, Radiohusetin, Rosenørns Allélla Frederiksbergissä. Samassa yhteydessä silloinen Radiohusetin konserttisali muutti nimensä Konservatorion konserttisaliksi. == Lähteet == Luokka:Kööpenhamina Luokka:Musiikkialan oppilaitokset Luokka:Tanskan yliopistot
US Pro Vercelli Calcio

Unione Sportiva Pro Vercelli Calcio on jalkapalloseura Vercellin kaupungista Piemonten alueelta Italiasta. Se oli 1900-luvun alkuvuosikymmenien menestyksekkäimpiä italialaisseuroja voittaen seitsemän Italian mestaruutta vuosina 1908–1922. Kaudella 2021–2022 seura pelaa Italian kolmanneksi korkeimmalla sarjatasolla, Serie C:ssä. Società Ginnastica Pro Vercelli perustettiin vuonna 1892. Seuran lajivalikoimaan kuuluivat aluksi miekkailu, voimistelu ja yleisurheilu. Jalkapallotoiminta käynnistyi 1903 ja seura nousi korkeimmalle sarjatasolle 1907. Heti seuraavana vuonna Pro Vercelli voitti ensimmäisen Italian mestaruutensa. Ulkomaalaispelaajia käyttäneet seurat suljettiin sarjasta, ja Pro Vercelli voitti mestaruuden pisteen erolla US Milaneseen. Vuonna 1909 seura voitti kaksiosaisessa välierässä Genoan ja loppuottelussa Milanesen. Vuonna 1910 Pro Vercelli peluutti loppuottelussa Interiä vastaan juniorijoukkuettaan häviten lähteestä riippuen joko 3–9, 3–10 tai 3–11. Pro Vercelli voitti kolmannen mestaruutensa 1911 kukistettuaan kaksiosaisessa loppuottelussa Vicenzan yhteismaalein 5–1. Vuonna 1912 seura murskasi finaaleissa Venezian 6–0 ja 7–0 sekä 1913 yksiosaisessa loppuottelussa Lazion 6–0. Sodan jälkeen Pro Vercelli voitti mestaruuden jälleen 1921 kukistettuaan loppuottelussa Pisan 2–1. Seuraavana vuonna se voitti CCI-liiton mestaruuden kukistettuaan loppuotteluissa Fortitudon 3–0 ja 5–2. Nykymuotoisen Serie A:n ensimmäisellä kaudella, 1929–1930, Pro Vercelli sijoittui yhdeksänneksi ja kaudella 1933–1934 seitsemänneksi. Seura kuitenkin putosi 1935 Serie B:hen ja 1941 edelleen Serie C:hen. Se palasi Serie B:hen 1945, mutta putosi jälleen 1948 ja palasi toiseksi korkeimmalle sarjatasolle vasta kaudeksi 2012–2013. == Lähteet == Pro Vercelli Luokka:Vercelli
They Might Be Giants

They Might Be Giants on vuonna 1982 perustettu yhdysvaltalainen vaihtoehtorockyhtye. Alkujaan yhtye oli John Flansburghin ja John Linnellin muodostama duo. Nykyään yhtyeessä toimivat heidän lisäkseen Marty Beller, Dan Miller ja Danny Weinkauf. Yhtyeen ensimmäinen albumi julkaistiin vuonna 1986. Yhtye on julkaissut tähän mennessä toistakymmentä studioalbumia sekä useita singlejä, kokoelmalevyjä, livelevyjä, EP-levyjä ja musiikkivideoita. Yhtye otti nimensä elokuvasta Ollaanpa jättiläisiä (They Might Be Giants, 1971). Veljemme on nero -televisiosarja käytti teemanaan They Might Be Giantsin kappaletta ”Boss of Me”. Kappale toi yhtyeelle Grammy-palkinnon vuonna 2002. == Studioalbumit == * They Might Be Giants (1986) * Lincoln (1988) * Flood (1990) * Apollo 18 (1992) * John Henry (1994) * Factory Showroom (1996) * Long Tall Weekend (1999) * Mink Car (2001) * No! (2002) * The Spine (2004) * Here Come the ABCs (2005) * The Else (2007) * Here Come the 123s (2008) * Join Us (2011) * Nanobots (2013) * Glean (2015) * Why? (2015) * Phone Power (2016) * I Like Fun (2018) * My Murdered Remains (2018) * The Escape Team (2018) == Aiheesta muualla == * Viralliset sivut * Allmusic.com: They Might Be Giants Luokka:Yhdysvaltalaiset rockyhtyeet
Caudillo

Caudillo tai caudilho () on latinalaisamerikkalainen poliittinen johtajatyyppi, joka syntyi Latinalaisen Amerikan itsenäisyyssotien myötä 1800-luvulla. Caudillot eivät perinteisesti olleet sitoutuneet mihinkään tiettyyn poliittiseen ideologiaan tai liikkeeseen, ja vaikka he usein uransa alussa vastustivat maan vallitsevaa oligarkiaa, he lähes poikkeuksetta nousivat itse oligarkeiksi ja harvoin horjuttivat vallitsevaa sosioekonomista järjestystä."caudillo." The Columbia Electronic Encyclopedia, Sixth Edition. Columbia University Press., 2003. Answers.com 02 Jul. 2009. http://www.answers.com/topic/caudillo Ensimmäiset caudillot olivat omia yksityisiä armeijoitaan johtaneita kenraaleita ja suurmaanomistajia (hacendado), jotka käyttivät sotilaallista voimaansa noustakseen valta-asemiin vasta itsenäistyneissä valtioissa. Lähes kaikissa Latinalaisen Amerikan valtiossa on jossain vaiheessa ollut caudilloja. Heistä tunnetuimpia ovat argentiinalaiset Juan Manuel de Rosas ja Juan Facundo Quiroga, ecuadorilainen Gabriel García Moreno ja meksikolaiset Antonio López de Santa Anna ja Porfirio Díaz sekä dominikaanilainen Rafael Leónidas Trujillo. Espanjassa Francisco Franco käytti itsestään termiä el Caudillo ilman sen latinalaisamerikkalaisia negatiivisia konnotaatioita. == Katso myös == * Personalismo * Machismo == Lähteet == == Kirjallisuutta == * Luokka:Latinalainen Amerikka Luokka:Arvonimet Luokka:Espanjankieliset sanat ja sanonnat
Faxe Kondi

Faxe Kondi on tanskalainen virvoitusjuoma, jota tuottaa Faxe Bryggeri. Sitä myydään urheilujuomana, sillä se sisältää glukoosia, sokeria ja kofeiinia. Faxe Kondia on tuotettu jo vuodesta 1971. Alun perin juoma myytiin olutpulloissa, koska Faxe Bryggeri oli olutyritys. Luokka:Virvoitusjuomamerkit Luokka:Tanskalaiset juomat
Evidence of Inequity

__NOTOC__ Evidence of Inequity on kanadalaisen death metal -yhtye Beneath the Massacren vuonna 2005 julkaistu EP-levy. Se on yhtyeen ensimmäinen julkaisu ja se jäi ainoaksi julkaisuksi Galy Recordsin kautta. == Kappaleet == # # # # # == Kokoonpano == * Elliot Desgagnés – laulu * Christopher Bradley – kitara * Dennis Bradley – basso * Justin Rousselle – rummut === Vierailevat artistit === * Christian Pepin - kitaraCD Universe Viitattu 2. heinäkuuta 2009 == Lähteet == == Aiheesta muualla == * * Luokka:Vuoden 2005 EP:t Luokka:Beneath the Massacren albumit
Tetralogia

Tetralogia on neljän toisiinsa liittyvän taiteellisen teoksen sarja. Tetralogioita esiintyy mm. elokuva- tai kirjateoksissa, tietokone- ja konsolipeleissä ja näytelmissä, mutta tetralogioita voivat olla myös musiikkikappaleet ja taulut. Jälkimmäisessä tapauksessa neljä (suhteellisen) itsenäistä taulua muodostavat yhdessä vierekkäin aseteltuna yhden, suuremman kokonaisuuden. Taidehistorian kuuluisin tetralogia lienee Richard Wagnerin neljän oopperan kokonaisuus Nibelungin sormus, jota Wagner sävelsi 26 vuotta. Tetralogiasta käytetään joskus nimitystä kvadrilogia (latinan sanan ”quattuor” =neljä, mukaan), mutta tämä on epävirallinen nimitys. Kvadrilogia-nimitystä on käytetty erityisesti elokuvasarjojen, kuten The Alien Quadrilogy ja Die Hard Quadrilogy, kohdalla. Luokka:Elokuvaan liittyvät käsitteet Luokka:Kirjat de:Mehrteiler#Vierteiler (Tetralogie)